NukeNews No. 22 - SLOVENIAN

************************************************************ *   NukeNews #22 - Proti-jedrski informacijski servis     * ************************************************************ -- 0. Predgovor -- Dobrodošli k branju nove številke NukeNews! S tem glasilom zagotavljamo sporočila, poslana s strani aktivistov in ostalih deležnikov, povezanih v omrežju Nuclear Heritage Network. Eden izmed poudarkov te številke na predlaganem mednarodnem odlagališču jedrskih odpadkov v Avstraliji, o čemer pričata dva različna prispevka. Predstavljeni so tudi novi avstralski postopki rudarjenja urana, poleg tega pa še nekaj poročil in napovedi dogodkov, dogajanj v Franciji in na Češkem ter nekaj drugih prispevkov. Upamo, da se vam bodo informacije zdele zanimive in koristne. -- Povzetek NukeNews #22 -- 0. Predgovor 1. Češka: Zakaj je delovna skupina za dialog o lokaciji odlagališča jedrskih odpadkov razpadla? 2. Velike demonstracije ob jedrski elektrarni Lingen 29/10/2016 3. Strup v srce. Odlaganje jedrskih odpadkov v Južni Avstraliji 4. Avstralski mednarodni načrti z jedrskimi odpadki 5. Poročilo: Tri-nacionalni post, Büchel, 6.-9. Avgust 6. Montrealska deklaracija za svet brez jedrske fisije 7. Tekoči radioaktivni odpadki: Ustavimo transport 8. Zahodna Avstralija : Pritožba zoper predlog rudnika urana Mulga Rock 9. Predlagana odobritev za še en avstralski rudnik urana 10. Priprave na Mednarodni proti-jedrski poletni kamp 2017 11. Rusija: Vzorci iz Černobilskih prizadetih regij na sodišču 12. Preiskava stanovanja kritika Rosatoma 13. Bure - Ponovno zavzetje gozda in boji proti jedrskemu odlagališču 14. Prihajajoči dogodki 15. O NukeNews -- 1. Češka: Zakaj je delovna skupina za dialog o lokaciji odlagališča jedrskih odpadkov razpadla? -- Konec junija 2016 sta Calla ter Green Circle (združenje, sestavljeno iz 26 osrednjih okoljskih nevladnih organizacij) objavila sporočilo za javnost, kjer obveščata, da šest predstavnikov območij Březový potok in Hrádek zapušča delovno skupino za dialog o lokaciji odlagališča jedrskih odpadkov. Župani in združenja imajo občutek, da delovna skupina zlorablja in krši svoj statut z ne-prispevanjem k transparentnosti postopka izbora lokacije za odlagališče jedrskih odpadkov. Kaj so razlogi za takšno dogajanje? Preberite celoten članek: http://www.nuclear-heritage.net/index.php/Why_is_the_Working_Group_for_Dialogue_on_a_Geological_Disposal_Facility_falling_apart%3F -- 2. Velike demonstracije ob jedrski elektrarni Lingen 29/10/2016 -- Proizvodnja jedrskih gorivnih elementov še vedno poteka v Lingnu/Spodnji Saški. Čeprav se je nemška vlada odločila za postopno opuščanje rabe jedrske energije, jedrska objekta Lingen in Gronau (bogatenje urana) nimata datuma za zaprtje. Nasprotno, pripravljajo se načrti za širitev in shranjevanje večje količine radioaktivnih odpadkov. Koalicija več proti-jedrskih skupin in mrež je začela kampanjo proti tem objektom. Izveden je bil tudi dogodek v Lingnu, 29.10.2016! http://weltweit.nirgendwo.info/2016/09/03/29-10-2016-demonstration-in-lingen-aufruf/ -- 3. Strup v srce. Odlaganje jedrskih odpadkov v Južni Avstraliji -- Nedavno izdano poročilo komisije Nuclear Fuel Cycle Royal Commission priporoča, naj južno-avstralska vlada v dolgoročno shranjevanje v južno-avstralski puščavi sprejme več kot tretjino svetovnih visoko radioaktivnih odpadkov. Poročilo predlaga, da južna Avstralija v svoje novo odlagališče uvozi 138.000 ton visoko radioaktivnih odpadkov v obliki izrabljenih gorivnih palic, kot tudi dodatnih 390.000 kubičnih metrov srednje radioaktivnih odpadkov. Projekt pokopavanja jedrskih strupov iz celega sveta v srce avstralske puščave ni vzniknil nenadoma, saj ta ideja tli že desetletja. Prvo razburkanje peklenskega projekta, ki spreminja Avstralijo v svetovno jedrsko odlagališče, se je pojavilo v poznih 90. letih 20. stoletja, ko je britanska družba Pangea Resouces spodbujala gradnjo tržno upravljanega mednarodnega odlagališča odpadkov v Zahodni Avstraliji. Projekt je bil podprt s 40 milijoni dolarji proračunskih sredstev, 80 % tega je prišlo od British Nuclear Fuel Limited (v celoti v lasti angleške vlade), preostalih 20 % pa od dveh jedrskih družb za ravnanje z odpadki. Preberite celoten članek: http://www.nuclear-heritage.net/index.php/Poison_in_the_Heart._The_Nuclear_Wasting_of_South_Australia -- 4. Avstralski mednarodni načrti z jedrskimi odpadki -- Marca 2015 je v odgovor na novice o upadanju gospodarske aktivnosti premier Južne Avstralije vzpostavil Kraljevo komisijo, da preuči možnosti za razširitev jedrske industrije v južni Avstraliji. Aktivnosti so trenutno omejene na rudarjenje urana – Južno-avstralski rudniki prispevajo približno 75 % urana, proizvedenega v Avstraliji. Maja 2016 je Komisija poročala in ugotovila, da obstaja zgolj malo priložnosti za povečanje aktivnosti pridobivanja urana, mineralno predelavo ter obogatitev urana, da pa obstaja velik potencial pri radioaktivnih odpadkih. Priporočilo komisije je šlo v smeri, da se Južna Avstralija čim prej premakne k uvozu in skladiščenju okoli tretjine svetovnih zalog visoko radioaktivnih odpadkov. Na nivoju vlade trenutno potekajo zelo pro-industrijski "skupnostni pogovori" pred formalnim odzivom na priporočila komisije. Pri samem postopku je očitnih veliko pomanjkljivosti, najbolj zaskrbljujoče pa je, da je pogodbeno podjetje za zagotavljanje ključnih ekonomskih modeliranj in podatkov (MCM, s sedežem v Švici), ustanovljeno s strani nekdanjega tehničnega vodje Pangea Resources - korporacije, ki je stala za propadlim poskusom mednarodnega odlagališča v Avstraliji v 90. letih 20. stoletja. Ni presenetljivo, da so ekonomske predpostavke nejasne in visoko optimistične. -- 5. Poročilo: Tri-nacionalni post, Büchel, 6.-9. Avgust -- Ljudje v Parizu, Londonu, Afriki in predvsem tisti na Japonskem so ponovno obeležili spomin na atomsko bombandiranje Hirošime in Nagasakija. Nekateri posamezniki so s postom oz. z gladovno stavko pričeli že 30. julija. Atomwaffenfrei.de (ICAN) in Fellowship of reconciliation sta bili organizaciji, ki sta vabili v Büchel. Poskrbljeno je bilo tudi za kulturne aktivnosti v obliki gledališča in glasbenih koncertov. Vsako uro so pred vojaško letalsko bazo s trobento odigrali kompozicijo "We shall overcome". Preberite celoten članek: http://www.nuclear-heritage.net/index.php/Trinational_Fasting_in_B%C3%BCchel_from_6th_till_9th_of_August -- 6. Montrealska deklaracija za svet brez jedrske fisije -- Skupno pozivamo k mobilizaciji civilne družbe po svetu, da dosežemo odpravo vsega jedrskega orožja, da naredimo konec nenehni množični proizvodnji vseh visoko radioaktivnih jedrskih odpadkov z izločitvijo vseh jedrskih reaktorjev in ustavitvijo rudarjenja urana po svetu. Ustvarili od 8. do 12. avgusta, na World Social Forum Anti-Nuclear Stream. http://ccnr.org/declaration_WSF_e_2016.pdf -- 7. Tekoči radioaktivni odpadki: Ustavimo transport -- Septembra naj bi tekoče radioaktivne jedrske odpadke prevažali v vojaškem konvoju po poti od Chalk River (Ontario) do Savannah River (South Caroline). Sedem neprofitnih skupin je vložilo zahtevo za odredbo zveznega sodišča v Washingtonu, da ustavijo prevoze dokler ne bo končana ustrezna presoja vplivov na okolje. Preberite več: http://www.rcinet.ca/en/2016/08/16/radioactive-liquid-nuclear-waste-stop-the-transport/ Dodatne informacije: http://www.beyondnuclear.org/waste-transportation/2016/8/1/documents-re-unprecedented-truck-shipments-of-highly-radioac.html -- 8. Zahodna Avstralija : Pritožba zoper predlog rudnika urana Mulga Rock -- V sredini avgusta je Zahodno-avstralska Agencija za varstvo okolja (WA EPA) priporočila odobritev predloga odprtja rudnika urana Mulga Rock - 240 km severo-vzhodno od Kalgoorlie. Projekt je voden s strani korporacije Vimy Resources, ki je financirana s strani Twiggy Forest, vodstveno osebje vključuje nekdanje vodstveno osebje korporacij FMG in Mineroo Group ter bivšega liberalnega poslanca. Kmalu za tem je potekala odlična delavnica s približno 10 ljudmi, ki se vsi pripravljajo na vložitev pritožbe zoper odločbo EPA-e - pozivajoč Ministrstvo za okolje, da ne odobri predlaganega odprtja rudnika urana. http://www.ccwa.org.au/mulga_rock_appeal -- 9. Predlagana odobritev za še en avstralski rudnik urana -- V začetku septembra je Zahodno-avstralska EPA priporočila odobritev odprtja za predlagani rudnik urana Wiluna. Razočarani smo, vendar ne presenečeni - WA EPA ima vzorec prelaganja pomembnih presoj vplivov na okolje drugim vladnim agencijam. Gostimo še eno delavnico pisanja pritožb, v želji, da bi dobili veliko vloženih pritožb in da bi izpodbijali veljavnost predlaganega projekta. Več o Wiluna predlogu lahko preberete tukaj: http://www.ccwa.org.au/wiluna -- 10. Priprave na Mednarodni proti-jedrski poletni kamp 2017 -- Na mednarodni poletni proti-jedrski kamp junija 2017 bodo povabljeni aktivisti in zainteresirana javnost iz celotne Evrope (in širše), da izmenjamo izkušnje, se učimo o jedrski tematiki v njihovih regijah, razvijamo organizacijo, kampanjske in akcijske veščine ter da pridemo v stik drug z drugim. Kamp, ki bo predstavljal tudi letno srečanje Nuclear Heritage Network, se bo odvijal v Vzhodni Nemčiji. Trenutno začenjamo s pripravami in nujno potrebujemo nekaj več ljudi za pomoč. Če si želiš pomagati, se prosim čim prej poveži z nami: "contact AFNA nuclear-heritage PIKA net". Zadnje večje srečanje Nuclear Heritage Network je potekalo v 2012: http://www.nuclear-heritage.net/index.php/International_Anti-nuclear_Network_Meeting_in_D%C3%B6beln Tokrat želimo še večje in širše srečanje. Zadnja leta mednarodni proti-jedrski poletni shodi v Evropi skoraj niso potekali, zato želimo, da postane platforma za aktiviste, organizatorje in ostalo zainteresirano javnost za povezovanje in razpravljanje o strategijah proti jedrski energiji. -- 11. Rusija: Vzorci iz Černobilskih prizadetih regij na sodišču -- 28. junija je Greenpeace na Vrhovnem sodišču v Rusiji predstavil rezultate merjenja kontaminacije vzorcev tal s cezijem-137. 53 prebivalcev različnih mest in vasi, prizadetih zaradi Černobilske nesreče, se je v Bryansku pritožilo na prejšnjo odločitev sodišča, ki je omogočilo vladno uredbo, katera poslabšuje status nekaterih vasi in mest v kontaminiranih območjih. Vlada trdi, da je zaradi razpada cezija-137 onesnaženje, ki je posledica nesreče v Černobilu, bistveno zmanjšano. Inštitut "Taifun" v zadnjem času ni vzel vzorcev v večini od teh mest in vasi, le ponovno so preračunali prejšnje rezultate vzorcev, odvzetih v osemdesetih in devetdesetih letih. Preberite celoten članek: http://www.nuclear-heritage.net/index.php/Russia:_Samples_from_Chernobyl_affected_regions_in_court -- 12. Preiskava stanovanja kritika Rosatoma -- Zgodilo se je na zaprtem jedrskem območju ZATO Zheleznogorsk, Krasnoyarsk teritorij, Sibirija, Rusija: Po besedah Fedorja Maryasova, sopredsednika regionalne javne ekološke organizacije "Narava Sibirije", je bilo njegovo stanovanje 18. julija ob 19.uri zvečer preiskano. Dva predstavnika FSB-ja sta se pojavila v njegovem stanovanju z nalogom za preiskavo s strani sodišča. Razlog za preiskavo je bil sum, da je Fedor Maryasov zakrivil kaznivo dejanje po kazenskem zakoniku, členu 282, (napeljevanje k sovraštvu ali sovražnosti in kršitev človeškega dostojanstva). Kaznovanje po tem členu je lahko v obliki globe od 300 tisoč rubljev do zaporne kazni do 5 let. Predstavniki FSB so predstavili rezultate jezikovnega pregleda materialov, ki jih je Fedor Maryasov imel na socialnem omrežju "VKontakte" več let. Rezultati navedenega pregleda so bili podlaga za kvalifikacijo domnevnega kaznivega dejanja v skladu s tem členom. Kot rezultat preiskave, ki je trajala uro in pol, so zasegli računalnik in tri kopije tiskane različice poročila, pripravljenega s strani KROEO "Narava Sibirije" (s finančno pomočjo Green Worlda): "Siberian GAMBIT the Grand Chessboard of the State Corporation Rosatom". Po preiskavi so Fedorja Maryasova odpeljali na FSB Zheleznogorsk, kjer je bil zadržan 3 ure. Po njegovih besedah je interes FSB-ja povezan z njegovo kritiko Rosatoma. Glavna tarča njegovih kritik je bila načrtovana gradnja nacionalnega odlagališča jedrskih odpadkov v Zheleznogorsk-u. Za več informacij o tej tematiki si lahko ogledate dokumentarni film "Digging Our Own Grave": http://greenworld.org.ru/videofilms/ONM_itog_ang_121114.mp4 (English) http://greenworld.org.ru/videofilms/NOM_rus.mp4 (Russian) Poleg tega je Fedor Maryasov sprožil pritožbo predsedniku Putinu za prepoved gradnje jedrskega odlagališča blizu Krasnoyarska, kjer živi milijon ljudi. Pritožbo je podpisalo približno 80 tisoč ljudi. Fedor Maryasov se bo moral na sodišču braniti sam, saj so stroški odvetnika za takšne postopke v Krasnoyarsku občutno previsoki. -- 13. Bure - Ponovno zavzetje gozda in boji proti jedrskemu odlagališču -- Glasovanje o zakonu o francoskem odlagališču jedrskih odpadkov, ki temeljio na 6 milijardah evrov vredni prvi gradbeni fazi za globoko geološko odlagališče, imenovanega CIGÉO, je potekalo 11.7.2016 v mestu Bure, na posebnem zasedanju Assemblée Nationale ter brez prave razprave. Glasovanja se je udeležilo zgolj 20 poslancev. Le 4 okoljski poslanci so postavili svoje prošnje in glasovali proti zakonu. Odkar so se gradbena dela za CIGÉO pričela v začetku junija, je v gozdu Mandres-en-Barrois pričel rasti odpor. Gozd so zasedli aktivisti, tri tedne kasneje jih je policija izselila. 16. julija je približno 500 ljudi sledilo pozivu "Reoccupy the forest!". Barvita množica je šla na območje in ponovno "zavzela" gozd. Preberite nemško poročilo: http://gruenes-blatt.de/index.php/2016-02:Bure_-_Wiederbesetzung_des_Waldes_und_Aktionen_gegen_das_Atomklo -- 14. Prihajajoči dogodki -- Vabljeni, da nam sporočite svoje lokalne in mednarodne dogodke! Več na: http://upcoming.nuclear-heritage.net 24/09/16-25/09/16: 6th Temelín Conference 2016, jedrska elektrarna Temelín (CZ) 01/10/16-02/10/16: shod in konferenca "Arrêt du nucléaire, énergie de                   destruction massive!", Flamanville (F) 28/09/16-02/10/16: International Uranium Film Festival, kino KulturBrauerei, Berlin (D) 17/10/16 6.30 PM: MKG Seminar on the disposal of nuclear waste in                    Forsmark at Uniting Church in Sweden, Svarvargatan 6, Osthammar (S) 23/10/16 9.30 AM: CND Open Conference: new times, new methods?, Mechanics Centre, 103 Princess Street, Manchester, M1 6DD (UK) 29/10/16 at 1 PM: supraregional rally against nuclear fuel fabrication facility and nuclear power plant at                   railway station, Lingen (D) 25/11/16 at 11 AM: conference on Castor temporary repository at                   Exerzitienhaus Himmelspforten, Mainaustr. 42,                   Würzburg (D) 05/12/16-11/12/16: seminar "Atomgefahren im Ostseeraum", projektna hiša, Am Bärental 6, Döbeln (D) predvidoma v 2017: odpor proti prevozu zabojnikov z visoko radioaktivnimi odpadki, Francija in Nemčija 01/03/17-01/04/17: Main hearing on the Environmental Court on SKB's                   application to build KBS3 at District Court, Nacka (S) http://gruene-fichtelgebirge.de/akw-temelin/6-temelin-konferenz-2016/ http://www.can-ouest.org/wp-content/uploads/2016/03/Programme-4-pages.jpg http://uraniumfilmfestival.org/en/berlin-2016-program http://www.nonuclear.se/en/kalender/mkg-osthammar20161017 http://www.cnduk.org/get-involved/events/item/2564-cnd-open-conference-new-times-new-methods? http://weltweit.nirgendwo.info/2016/09/03/29-10-2016-demonstration-in-lingen-aufruf/ http://ag-schacht-konrad.de/index.php?option=com_content&task=view&id=769&Itemid=189 https://projekthaus-doebeln.org/index.php?title=Termine:Atomgefahren_im_Ostseeraum_2016 http://www.nuclear-heritage.net/index.php/Castor_Resistance_in_Germany_2017 http://www.nonuclear.se/en/kalender/kbshuvudforhandling-md -- 15. O NukeNews -- NukeNews je večjezično glasilo mreže Nuclear Heritage Network. Odraža aktivnosti, tematiko in boje proti-jedrskih aktivistov, povezanih skozi mednarodno skupnost. Članki so napisani in prevedeni s strani aktivistov, poleg njihovih običajnih proti-jedrskih dejavnosti. Cilj NukeNews glasila je obveščanje tako aktivistov kot tudi zainteresirane javnosti. Vaši prispevki za naslednjo izdajo NukeNews so dobrodošli! Pošljite jih preko e-pošte na naslov: "newsletter AT nuclear-heritage DOT net". Prispevek naj bo kratka informacija v angleščini - ne več kot en odstavek, vključno s strnjenim naslovom in morebitno povezavo do spletne strani za boljšo informiranost. Predvideni rok za oddajo člankov za 23. številko je 9. oktober 2016. Ažurirane roke za oddajo najdete na portalu NukeNews: http://NukeNews.Nuclear-Heritage.NET